RATIO VITAE. 97 
dendo exitum aperuit, extra larvam folliculum sibi 
netsericeum, duriorem aut laxiorem, et in nym- 
pham mutatur, e qua, post tempus longius aut 
brevius, insectum declaratum prorumpit. Singu- 
laris autem modus est quo larvae Ophionis lutei, 
et forsan omnium specierum hujus generis, degunt. 
Mater nempe ova ponit petiolata in superficiem 
erucae Bombycis vinulae; larvae exclusae autem 
non corpus erucae intrant sed, cauda in putamine 
ovi fixa, itaque mediante petiolo ovi corpori eru- 
cae adhaerentes, hanc exsugunt donec adultae sunt. 
Licet haec insecta satis agilia sint et facillime vo- 
latu celeri effugiant, si ad ea adpropinquas, tamen 
feminae, ova gignendi occupatae, hujus negotii 
adeo totae sunt ut nullam aliam rem, nec ipsam 
vitam, curent. Non solum ad lubitum e propin- 
quo observari, sed digitis a loco, quo insident, 
auferri patiuntur; si eas autem digito adtingis aut 
deturbas, potius quasi stupidae delabentur quam 
avolabunt. Hoc observavi in Rhyssa persuasoria, 
nec non in Ephialte carbonario mediatore et mani- 
festatore. — Quae hic, de moribus et vitae ratione 
Ichneumonidum, laevi delineatione exhibui si per- 
fectius et accuratius cognoscere cupias, adire velis 
opera Reaumuri, Degeeri, Roeselii, aliorumque 
coryphaeorum entomologorum; quaedam etiam 
passim in hac Ichneumonologia commemorata sunt. 
De copula horum insectorum nihil e propriis 
observationibus proferre possum, nunquam enim 
mihi successit, par copula junctum aut copulam 
parans invenire, licet forsan centum millia indi- 
Ichn. Europ, Pars I. 7 
